**În atenția studenților români de la învățământul cu frecvență.**

**Acte necesare pentru obținerea burselor sociale pentru semestrul II al anului universitar 2022-2023**

Pentru obţinerea bursei de ajutor social, studenţii vor depune **până la data de 14.03.2023 *cererea, însoțită de declarația de venituri, documentele justificative completate și semnate și extras de cont*** la Secretariatul Facultății de Științe, etaj 2, cam D203.

Bursa de ajutor social se poate cumula cu o altă categorie de bursă.

Actele justificative pentru obţinerea burselor de ajutor social se vor referi la ultimele trei luni, înainte de începerea semestrului (noiembrie 2022, decembrie 2022, ianuarie 2023).

 **Dosarul pentru solicitarea burselor de ajutor social conține:**

1. adeverinţe cu veniturile nete totale lunare ale părinţilor sau soţului (soţiei) încadraţi în muncă şi, eventual, al studentului (studentei) noiembrie 2022, decembrie 2022, ianuarie 2023).

 **sau**

 cupoanele de pensii (noiembrie 2022, decembrie 2022, ianuarie 2023)

 **sau**

adeverinţe cu ajutorul de şomaj sau ajutorul social de la Oficiul Forţelor de Muncă sau cupoanele pe ultimele trei luni (noiembrie 2022, decembrie 2022, ianuarie 2023);

1. adeverinţe de la Administraţia financiară, pe numele fiecărui membru al familiei, cu venitul net pe ultimele trei luni (sau net anual)( noiembrie 2022, decembrie 2022, ianuarie 2023). Pentru cei din mediul rural adeverinţe de la primărie cu venitul agricol net anual pentru anul precedent;
2. adeverinţe de elev sau student la învăţământul de stat, învăţământ cu frecvenţă sau copie după certificatul de naştere pentru fraţii (surorile) sau copiii studenţilor care nu au îndeplinit vârsta de şcolarizare;
3. copie după certificatul de deces pentru studenţii care au părinţii decedaţi sau hotărâre de divorţ pentru studenţii cu părinţi divorţaţi;
4. copie după certificatul de căsătorie pentru studenţii căsătoriţi;
5. cupon/extras de cont bancar pentru alocații copii pt. lunile noiembrie 2022, decembrie 2022, ianuarie 2023;
6. cupon/extras de cont bancar pentru alocații de plasament pt. lunile noiembrie 2022, decembrie 2022, ianuarie 2023;
7. Certificat de la medicul specialist, altul decât cel de familie pt studenții care prezintă probleme medicale (cu viză de la cabinetul medical studențesc);
8. copia cărții de identitate a solicitantului;
9. extras de cont bancar în care se dorește virarea bursei;
10. declaraţie pe proprie răspundere a veniturilor realizate de familia solicitantului;
11. cerere pentru acordarea bursei sociale.

Pentru orice situație atipică, mai dificil de interpretat, se recomandă anchetă socială.

Beneficiarii burselor sociale sunt, ***în următoarea ordine de priorități*:**

1. studenții orfani de unul sau ambii părinți, respectiv pentru care s-a dispus ca măsură de protecție plasamentul și care nu realizează venituri peste plafonul pentru acordarea bursei sociale;
2. studenții bolnavi TBC, care se află în evidența unităților medicale, celor care suferă de diabet, boli maligne, sindromuri de malabsorbție grave, insuficiență renală cronică, astm bronșic, epilepsie, cardiopatii congenitale, hepatită cronică, glaucom, miopie gravă, boli imunologice, boli rare, tulburări din spectrul autist, boli hematologice (hemofilie, talasemie etc.), surditate, fibroză chistică, cei infestați cu virusul HIV sau bolnavi de SIDA, cei cu handicap locomotor, spondilită anchilozantă sau reumatism articular și cu orice alte boli cronice pe care senatele universitare le pot lua în considerare, *care nu realizează venituri peste plafonul de acordarea bursei sociale;*
3. studenții a căror familie nu a realizat în cele 3 luni anterioare începerii semestrului/anului universitar un venit lunar net mediu per membru de familie mai mare decât salariul de bază minim net pe economie (**1898** **lei**).

***În vederea acordării burselor pentru susținerea financiară a studenților, determinarea venitului lunar mediu net al familiei studentului se realizează, până la împlinirea vârstei de 26 de ani, luând în calcul veniturile părinţilor şi ale copiilor aflaţi în grija lor, respectiv al membrilor familiei aflate în grija studentului (soţie, copii dacă este cazul).***

***Pentru studenţii cu vârsta între 26 şi 35 de ani, venitul lunar mediu net al acestuia se va calcula ţinând cont doar de veniturile personale ale acestuia şi al persoanelor pe care le are în grijă, precum copii, soţie etc., în conformitate cu prevederile legale în vigoare.***

**Dosarele incomplete nu vor fi primite.**

Venitul net **1898** lei/membru.

**Termen limita – 14 martie 2023.**

**Programul primirii documentelor este intre orele 13-15, de luni până vineri.**

Secretar-șef facultate,

Ing. Elena Mărmureanu

 Afișat astăzi, 14.10.2022